
16 Φεβρουάριου 2018 


ΤΕΥΧΟΣ ΤΡΙΤΟ 


Αρ 


. Φύλλου 164 


ΠΕΡΙΕΧΟΜΕΝΑ 

1 Υπουργείο Δικαιοσύνης, Διαφάνειας και Ανθρω¬ 
πίνων Δικαιωμάτων 

2 Οργανισμοί - Λοιποί Φορείς 


1 ΥΠΟΥΡΓΕΙΟ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ 

Με προεδρικό διάταγμα της 9ης Φεβρουάριου 2018, 
που εκδόθηκε στην Αθήνα μετά από πρόταση του Υπουρ¬ 
γού Δικαιοσύνης, Διαφάνειας και Ανθρωπίνων Δικαιωμά¬ 
των, σύμφωνα με το άρθρο 58 του Κώδικα Οργανισμού 
Δικαστηρίων και Κατάστασης Δικαστικών Λειτουργών 
(κυρωτικός νόμος 1756/1988 Α'35), γίνεται δεκτή η από 
30-11-2017 αίτηση παραίτησης από την υπηρεσία της 
Προέδρου Πρωτοδικών του Διοικητικού Πρωτοδικείου 
Αθηνών, Κωνσταντίνας Φωτιάδη του Ευσταθίου. 

(Αριθμ. βεβ. διαγραφής από το Μητρώο Ανθρώπινου 
Δυναμικού 9468613391/30-11 -201 7). 

Ο Υπουργός 

ΣΤΑΥΡΟΣ ΚΟΝΤΟΝΗΣ 


2 ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 

ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ 
(Τ.Ε.Ι.) ΣΤΕΡΕΑΣ ΕΛΛΑΔΑΣ 

Αριθμ. 904 

Προκήρυξη Πλήρωσης Θέσεων Διδακτικού Ερευ¬ 
νητικού Προσωπικού (Δ.Ε.Π.). 

ΤΟ ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ 
(Τ.Ε.Ι.) ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 15, 16 και 17 του 
ν. 1404/1983 (ΦΕΚ 173/τ. Α'), όπως αντικαταστάθηκαν 
με τα άρθρα 2,3 και 4α' του ν. 2916/2001 (ΦΕΚ 114/τ. Α') 
αντίστοιχα, συμπληρώθηκαν και τροποποιήθηκαν με το 
άρθρο 3 του ν. 3027/2002 (ΦΕΚ 152/τ. Α') και το άρθρο 


8 του ν. 3404/2005 (ΦΕΚ 260/τ. Α') και το άρθρο 20 του 
ν. 3794/2009 (Φ.Ε.Κ. 156/τ. Α'). 

2. Τις διατάξεις του ν. 2431/1996 (ΦΕΚ 175/τ. Α’) 
«Διορισμός ή πρόσληψη πολιτών της Ευρωπαϊκής Ένω¬ 
σης στη Δημόσια Διοίκηση». 

3. Τις διατάξεις του άρθρου 11 του ν. 3833/2010 (ΦΕΚ 40/ 
τ. Α') «Προστασία της εθνικής οικονομίας -Επείγοντα μέτρα 
για την αντιμετώπιση της δημοσιονομικής κρίσης» όπως 
ισχύει. 

4. Τις διατάξεις των άρθρων 8, 9, 10, 19 και 78 του 
ν. 4009/2011 (ΦΕΚ 195/τ. Α') «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανώτατων εκπαιδευτικών Ιδρυμάτων» όπως τροποποι¬ 
ήθηκαν και ισχύουν. 

5. Τις διατάξεις των παρ. 2 και 6 του άρθρου 5 του 
ν. 4076/2012 (ΦΕΚ 159/τ. Α') «Ρυθμίσεις θεμάτων Ανώτα¬ 
της Εκπαίδευσης Ιδρυμάτων και άλλες διατάξεις». 

6. Τις διατάξεις της παρ. 13 του άρθρου 34 και των 
άρθρων 48 και 50 του ν. 4115/2013 (ΦΕΚ 24/τ. Α') «Ορ¬ 
γάνωση και λειτουργία ιδρύματος Νεολαίας και Διά 
Βίου Μάθησης και Εθνικού Οργανισμού Πιστοποίησης 
Προσόντων και Επαγγελματικού Προσανατολισμού και 
άλλες διατάξεις». 

7. Τιςδιατάξειςτου άρθρου 70τουν.4386/2016(ΦΕΚ83/ 
τ. Α') «Ρυθμίσεις για την έρευνα και άλλες διατάξεις», 
όπως αντικαταστάθηκε και ισχύει. 

8. Τις διατάξεις του άρθρου 4 του ν. 4405/2016 
(ΦΕΚ 129/ΑΥ13-7-2016) «Κύρωση της απόφασης του Συμ¬ 
βουλίου 2014/335/ΕΕ, Ευρατόμ για το συστημάτων ιδίων 
πόρων της Ευρωπαϊκής Ένωσης και άλλες διατάξεις». 

9. Τις διατάξεις της παρ. 1 του άρθρου 30του ν. 4452/ 
2017 (ΦΕΚ 17/Α715-2-2017) «Ρύθμιση θεμάτων του 
Κρατικού Πιστοποιητικού Γλωσσομάθειας, της Εθνικής 
Βιβλιοθήκης της Ελλάδας και άλλες διατάξεις». 

10. Τις διατάξεις του π.δ. 134/1999 (ΦΕΚ 132/τ. Α') 
«Διορισμός ή πρόσληψη πολιτών της Ευρωπαϊκής Ένω¬ 
σης στα Ανώτατα Εκπαιδευτικά Ιδρύματα, Τεχνολογι¬ 
κά Εκπαιδευτικά Ιδρύματα και λοιπά Νομικά Πρόσωπα 
Δημοσίου Δικαίου και Δημόσιες Υπηρεσίες του χώρου 
Τριτοβάθμιας Εκπαίδευσης αρμοδιότηταςτου ΥΠΕΠΘ». 

11. Τις διατάξεις του π.δ. 100/2013 (ΦΕΚ 135/τ.Α') «Συγ¬ 
χώνευση Τ.Ε.Ι. Λαμίας και Τ.Ε.Ι. Χαλκίδας σε Τ.Ε.Ι. Στερεός 
Ελλάδας -Ίδρυση Σχολής - Συγχώνευση Σχολών - Μετο- 
νομασία και Συγχώνευση Τμημάτων - Κατάργηση Πα- 

ραρτημάτων και Τμημάτων- Συγκρότηση Σχολών του 
Τ.Ε.Ι. Στερεός Ελλάδας». 

12. Το με αρ. ΔΙΠΠ/Φ.ΕΠ.11/85/8044/06-05-2011 έγ¬ 
γραφο του Υπουργείου Εσωτερικών, Αποκέντρωσης και 
Ηλεκτρονικής Διακυβέρνησης με θέμα: «Προκηρύξεις 
εξέλιξης μελών ΔΕΠ Πανεπιστημίων, ΕΠ ΤΕΙ και ΑΣΠΑΙΤΕ». 

13. Τις αριθ. Φ11/196295/Ε5/20-12-2013 και Φ.122.1/ 
212/27086/Β2/25-2-2014 εγκυκλίους του Υ.Π.ΑΙ.Θ. ανα¬ 
φορικά με την εφαρμογή του πληροφοριακού συστή¬ 
ματος «ΑΠΕΛΛΑ». 

14. Την αριθμ. ΔΙΣΚΠΟ/Φ.15/οικ.8342/1-4-2014 εγκύ¬ 
κλιο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης με θέμα «Κατάργηση της 
υποχρέωσης υποβολής πρωτοτύπων ή επικυρωμένων 
αντιγράφων εγγράφων. 

15. Την αριθμ. Φ.122.1 /88/119483/Ζ2/20-7-2016 εγκυκλί¬ 
ου του ΥΠ.Π.Ε.Θ. με θέμα «Οδηγίες εφαρμογήςτου ν. 4369 
(Α'27), του ν. 4386/2016 (Α'83) και του ν. 4405/2016 (ΑΊ 29)». 

16. Την αριθμ. Φ.122.1/6/14241 /Ζ2/27-01 -2017 (ΦΕΚ 225/ 
31 -01 -2017 τ. Β') απόφαση του Υπουργού Παιδείας, Έρευ¬ 
νας και Θρησκευμάτων με θέμα: «α) Διαδικασία συγκρό¬ 
τησης των εκλεκτορικών σωμάτων των Α.Ε.Ι., ρύθμιση θε¬ 
μάτων εκλογής και εξέλιξης καθηγητών και υπηρετούντων 
λεκτόρων, ανανέωσης και μονιμοποίησης των επί θητεία 
επίκουρων καθηγητών, ελέγχου νομιμότηταςτων διαδικα¬ 
σιών αυτών και άλλων θεμάτων σχετικά με την εφαρμογή 
των διατάξεων του άρθρου 19 του ν. 4009/2011 (Α' 195), 
όπως ισχύει, και του άρθρου 4 του ν. 4405/2016 (ΑΊ 29). 
β) Ανάπτυξη και λειτουργία ηλεκτρονικού συστήματος ολο¬ 
κληρωμένης διαχείρισης διαδικασιών εκλογής και εξέλιξης 
καθηγητών και υπηρετούντων λεκτόρων, ανανέωσης και 
μονιμοποίησης των επί θητεία επίκουρων καθηγητών, κα¬ 
θώς και κατάρτισης και τήρησης μητρώων εσωτερικών και 
εξωτερικών μελών». 

17. Την αριθμ. 5/28-06-2016 (θέμα Ιο) (ΑΔΑ: ΨΔΥ0Ο- 
ΞΑ0-Ν0Ρ) πράξη του Συμβουλίου του Τ.Ε.Ι. Στερεάς Ελ¬ 
λάδας (Φ.Ε.Κ. 378/15-07-2016 τ. Υ.Ο.Δ.Δ.) καθώς και την 
απ' αριθμ. 136019/Ζ1/24-08-2016Διαπιστωτική Πράξη 
του Υπουργού Παιδείας Έρευνας και Θρησκευμάτων, με 
την οποία διορίζεται ο Λάμψας Πέτροςτου Θεοχάρη, ως 
Πρόεδρος του Τ.Ε.Ι. Στερεάς Ελλάδας. 

18. Τις διατάξεις των άρθρων 2, 12, 15, 18, 21 και 84 
του ν. 4485/2017(114/Α') «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

19. Την αριθμ. 2206/8-04-2015 κανονιστική πράξη 
του Προέδρου του Τ.Ε.Ι. Στερεάς Ελλάδας (ΦΕΚ 718/ 
τ. Β724-04-2015) «Διαδικασία Επιλογής, Μονιμοποίησης 
και εξέλιξης μελών Ε.Π. του Τ.Ε.Ι. Στερεάς Ελλάδας». 

20. Την υπ'αριθμ. 1993/9-11-2017 αίτηση εξέλιξης μέ¬ 
λους (Δ.Ε.Π.) του Τμήματος Μηχανικών Πληροφορικής 
Τ.Ε. της Σχολής Τεχνολογικών Εφαρμογών (Σ.Τ.ΕΦ.) του 
Τ.Ε.Ι. Στερεάς Ελλάδας, από τη βαθμίδα του Αναπληρωτή 
Καθηγητή στη βαθμίδα του Καθηγητή (πρώτης βαθμίδας). 

21 .Το υπ' αριθμ. 108/15-11-2017 (θέμα 2ο) πρακτικό της 
ΣυνέλευσηςτουΤμήματος Μηχανικών ΠληροφορικήςΤ.Ε. 

22. Το υπ' αριθμ. 13/27-11-2017 (θέμα 2ο) πρακτικό 
της Κοσμητείας της Σχολής Τεχνολογικών Εφαρμογών 
(Σ.Τ.ΕΦ.) του Τ.Ε.Ι. Στερεάς Ελλάδας. 


23. Την υπ' αριθ. 2465/1 -11 -2017 αίτηση εξέλιξης μέ¬ 
λους (Δ.Ε.Π.) του Τμήματος Λογιστικής και Χρηματοοι¬ 
κονομικής, της Σχολής Διοίκησης και Οικονομίας (Σ.Δ.Ο.) 
του Τ.Ε.Ι. Στερεάς Ελλάδας, από τη βαθμίδα του Επίκου¬ 
ρου Καθηγητή στη βαθμίδα του Αναπληρωτή Καθηγητή. 

24. Το υπ' αριθμ. 3/9-11 -2017 (θέμα 1 ο) πρακτικό της 
Συνέλευσης του Τμήματος Λογιστικής και Χρηματοοι¬ 
κονομικής. 

25. Το υπ' αριθμ. 77/30-1 1-2017 (θέμα Ιο) πρακτικό 
της Κοσμητείας της Σχολής Διοίκησης και Οικονομίας 
(Σ.Δ.Ο.) του Τ.Ε.Ι. Στερεάς Ελλάδας. 

26. Την υπ' αριθ. 2854/12-12-2017 αίτηση εξέλιξης 
μέλους Δ.Ε.Π. του Τμήματος Λογιστικής και Χρηματοοι¬ 
κονομικής της Σχολής Διοίκησης και Οικονομίας (Σ.Δ.Ο.) 
τουΤ.Ε.Ι. Στερεάς Ελλάδας, απάτη βαθμίδα του Καθηγη¬ 
τή Εφαρμογών στη βαθμίδα του Επίκουρου Καθηγητή. 

27. Το υπ' αριθμ. 4/21-12-2017 (θέμα Ιο) πρακτικό της 
Γενικής Συνέλευσης Ειδικής Σύνθεσης του Τμήματος Λο¬ 
γιστικής και Χρηματοοικονομικής της Σχολής Διοίκησης 
και Οικονομίας (Σ.Δ.Ο.) τουΤ.Ε.Ι. Στερεάς Ελλάδας. 

28. Το υπ’ αριθμ. 79/18-1-2018 (θέμα Ιο) πρακτικό 
της Κοσμητείας της Σχολής Διοίκησης και Οικονομίας 
(Σ.Δ.Ο.) του Τ.Ε.Ι. Στερεάς Ελλάδας. 

29. Το γεγονός ότι υπάρχουν κενές οργανικές θέσεις. 

30. Την υπ' αριθμ. Φ16/12981/Ζ2/25-01-2018 απόφα¬ 
ση του Υπουργού Παιδείας Έρευνας και Θρησκευμάτων 
σχετικά με την έγκριση πίστωσης για την προκήρυξη 
δύο (2) θέσεων καθηγητών του Τ.Ε.Ι. Στερεάς Ελλάδας. 

31. Την υπ'αριθμ. Φ16/23197/Ζ2/9-02-2018 απόφα¬ 
ση του Υπουργού Παιδείας Έρευνας και Θρησκευμάτων 
σχετικά με την έγκριση πίστωσης για την προκήρυξη 
μιας (1) θέσης Επίκουρου καθηγητή τουΤ.Ε.Ι. Στερεάς 
Ελλάδας, προκηρύσσουμε: 

Την πλήρωση τριών (3) θέσεων Διδακτικού Ερευνητι¬ 
κού Προσωπικού (Δ.Ε.Π.) ως εξής: 

Α. ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 

ΤΜΗΜΑ ΜΗΧΑΝΙΚΩΝ ΠΛΗΡΟΦΟΡΙΚΗΣ Τ.Ε. 

Μια (1) θέση Καθηγητή (πρώτης βαθμίδας) με γνω¬ 
στικό αντικείμενο «Αρχιτεκτονικές και Προσομοίωση 
Υπολογιστικών και Επικοινωνιακών Συστημάτων». 

Β. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 

ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ 

Μια (1) θέση Αναπληρωτή Καθηγητή με γνωστικό αντι¬ 
κείμενο «Κοστολόγηση Υπηρεσιών». 

Γ. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ (Σ.Δ.Ο.) 

ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ 

Μια (1) θέση Επίκουρου Καθηγητή με γνωστικό αντι¬ 
κείμενο «Διοικητική Λογιστική». 

Προϋπόθεση για εκλογή σε θέση καθηγητή όλων των 
βαθμιδών είναι η κατοχή διδακτορικού διπλώματος, κα¬ 
θώς και η συνάφεια αυτού του εν γένει ερευνητικού, επι¬ 
στημονικού, διδακτικού, κλινικού ή καλλιτεχνικού έργου 
των υποψηφίων με το γνωστικό αντικείμενο της προς 
πλήρωση θέσης. 

Η κρίση για εκλογή μελών Δ.Ε.Π. βασίζεται στο συνο¬ 
λικό διδακτικό και επαγγελματικό έργο των κρινόμενων 
και στη συνολική επιστημονική και ερευνητική τους δρα¬ 
στηριότητα. 

Τα ελάχιστα προσόντα που απαιτούνται για την εκλο¬ 
γή σε θέση Καθηγητή (πρώτης βαθμίδας), Αναπληρωτή 
Καθηγητή είναι τα ακόλουθα: 

ΚΑΘΗΓΗΤΗ Τ.Ε.Ι. 

α) Επτά τουλάχιστον έτη επαγγελματικής δραστηριό¬ 
τητας, από τα οποία δύο τουλάχιστον να έχουν διανυθεί 
σε διευθυντικές θέσεις μεγάλων παραγωγικών μονάδων, 
ή, αναλόγως με τη φύση της θέσης που προκηρύσσεται, 
ισόχρονη εργασία σε αναγνωρισμένα ερευνητικά κέντρα 
ή συμμετοχή με αμοιβή σε οργανωμένα ερευνητικά προ¬ 
γράμματα ή συνδυασμός των ανωτέρω δραστηριοτή¬ 
των, αντιστοίχων σε κάθε περίπτωση, με το επιστημονικό 
επίπεδο και το γνωστικό αντικείμενο της θέσης που προ¬ 
κηρύσσεται. Η ανωτέρω επαγγελματική δραστηριότητα 
μπορεί να περιλαμβάνει μέχρι τρία έτη αυτοδύναμη δι¬ 
δασκαλία, στην οποία συμπεριλαμβάνεται τεκμηριωμέ¬ 
νη συμβολή στη διαμόρφωση δύο τουλάχιστον μαθημά¬ 
των. Η διδασκαλία αυτή πρέπει να έχει πραγματοποιηθεί 
στο γνωστικό αντικείμενο του τομέα, μετά την απόκτηση 
του διδακτορικού διπλώματος, σε Πανεπιστήμια ή Τ.Ε.Ι. 
ή ομοταγή ιδρύματα του εξωτερικού. 

β) Πρωτότυπες δημοσιεύσεις σε επιστημονικά περιοδι¬ 
κά αναγνωρισμένου κύρους από τις οποίες ένας αριθμός 
πρέπει να είναι αυτοδύναμος ή πρωτότυπες επιστημο¬ 
νικές μονογραφίες, πέρα από τη διδακτορική διατριβή. 
Ένα μέρος των δημοσιεύσεων αυτών μπορεί, κατά την 
κρίση του εκλεκτορικού σώματος, να αντικατασταθεί με 
διεθνές δίπλωμα ευρεσιτεχνίας ή καινοτομίες που έχουν 
εφαρμοσθεί στην παραγωγή. 

Το συνολικό ερευνητικό έργο του υποψηφίου πρέ¬ 
πει να έχει αναγνωρισθεί διεθνώς για τη συμβολή του 
στην πρόοδο της επιστήμης ή το εφαρμοσμένο έργο 
πρέπει να έχει αναγνωρισθεί και χρησιμοποιηθεί στην 
παραγωγή. 

ΑΝΑΠΛΗΡΩΤΗ ΚΑΘΗΓΗΤΗ Τ.Ε.Ι. 
α) Πέντε τουλάχιστον έτη επαγγελματικής δραστηρι¬ 
ότητας καταλλήλου υψηλού επιπέδου ή αναλόγως με τη 
φύση της θέσης που προκηρύσσεται, ισόχρονη εργασία 
σε αναγνωρισμένα ερευνητικά κέντρα ή συμμετοχή με 
αμοιβή σε οργανωμένα ερευνητικά προγράμματα ή συν¬ 
δυασμός των ανωτέρω δραστηριοτήτων, αντιστοίχων 
σε κάθε περίπτωση, με το επιστημονικό επίπεδο και το 
γνωστικό αντικείμενο της θέσης που προκηρύσσεται. 
Η ανωτέρω επαγγελματική δραστηριότητα μπορεί να 
περιλαμβάνει μέχρι δύο έτη αυτοδύναμη διδασκαλία 
μετά την απόκτηση του διδακτορικού διπλώματος, στο 
γνωστικό αντικείμενο τουΤομέα σε Πανεπιστήμια ή Τ.Ε.Ι. 
ή ομοταγή ιδρύματα του εξωτερικού. 

β) Πρωτότυπες δημοσιεύσεις σε επιστημονικά περιοδι¬ 
κά αναγνωρισμένου κύρους από τις οποίες ένας αριθμός 
πρέπει να είναι αυτοδύναμες ή πρωτότυπη επιστημο¬ 
νική μονογραφία πέρα από τη διδακτορική διατριβή. 
Ένα μέρος των δημοσιεύσεων αυτών μπορεί κατά την 
κρίση του εκλεκτορικού σώματος, να αντικατασταθεί με 
διεθνές δίπλωμα ευρεσιτεχνίας ή καινοτομίες που έχουν 
εφαρμοσθεί στην παραγωγή. 

Το συνολικό ερευνητικό έργο του υποψηφίου πρέ¬ 
πει να έχει αναγνωρισθεί διεθνώς για τη συμβολή του 
στην πρόοδο της επιστήμης ή το εφαρμοσμένο έργο 


πρέπει να έχει αναγνωρισθεί και χρησιμοποιηθεί στην 
παραγωγή. 

ΕΠΙΚΟΥΡΟΥ ΚΑΘΗΓΗΤΗ Τ.Ε.Ι. 

α) Τέσσερα τουλάχιστον έτη επαγγελματικής δρα¬ 
στηριότητας καταλλήλου επιπέδου ή αναλόγως με τη 
φύση της θέσης που προκηρύσσεται, ισόχρονη εργασία 
σε αναγνωρισμένα ερευνητικά κέντρα ή συμμετοχή με 
αμοιβή σε οργανωμένα ερευνητικά προγράμματα ή συν¬ 
δυασμός των ανωτέρω δραστηριοτήτων αντιστοίχων 
σε κάθε περίπτωση με το επιστημονικό επίπεδο και το 
γνωστικό αντικείμενο της θέσης που προκηρύσσεται. 
Η ανωτέρω επαγγελματική δραστηριότητα μπορεί να 
περιλαμβάνει μέχρι δύο έτη αυτοδύναμη διδασκαλία 
στο γνωστικό αντικείμενο του Τομέα σε Πανεπιστήμια 
ή Τ.Ε.Ι. ή ομοταγή ιδρύματα του εξωτερικού. 

β) Συναφή προς το αντικείμενο της θέσης που προκη¬ 
ρύσσεται επιστημονική δραστηριότητα σχεδιασμού και 
εκτέλεσης ερευνητικών έργων, η οποία αποδεικνύεται 
από τρεις τουλάχιστον πρωτότυπες δημοσιεύσεις σε επι¬ 
στημονικά περιοδικά αναγνωρισμένου κύρους. 

Αν πρόκειται για τίτλους ιδρυμάτων του εξωτερικού, 
πρέπει οι τίτλοι αυτοί να έχουν αναγνωριστεί ως ισότιμοι 
προς τους αντίστοιχους τίτλους του εσωτερικού. 

Ως επαγγελματική δραστηριότητα που απαιτείται ως 
προσόν για την κατάληψη θέσης Δ.Ε.Π. δεν συνυπολογί¬ 
ζεται αυτή που τυχόν αποκτήθηκε κατά τη διάρκεια του 
χρόνου σπουδών για τη λήψη του απαιτούμενου μετα¬ 
πτυχιακού τίτλου σπουδών ή διδακτορικού διπλώματος 
και συνδέεται με σχετική υποχρέωση που επιβάλλουν 
τα σχετικά μεταπτυχιακά προγράμματα ή οι σπουδές. 

Όπου προβλέπονται αυτοδύναμες δημοσιεύσεις, νο¬ 
ούνται και οι δημοσιεύσεις στις οποίες ο υποψήφιος είναι 
ο κύριος ερευνητής. 

Οι απαιτούμενες πρωτότυπες δημοσιεύσεις σε επιστη¬ 
μονικά περιοδικά λαμβάνονται υπόψη εφόσον έχουν 
γίνει δεκτές προς δημοσίευση στα σχετικά περιοδικά, 
ενώ οι απαιτούμενες πρωτότυπες επιστημονικές μονο¬ 
γραφίες λαμβάνονται υπόψη εφόσον βρίσκονται στο 
στάδιο της εκτύπωσης. 

Μέλη Δ.Ε.Π. δεν μπορούν να υποβάλλουν υποψηφι¬ 
ότητα για κατάληψη θέσης Δ.Ε.Π. της ίδιας ή ανώτερης 
βαθμίδας στο ίδιο ή άλλο Τ.Ε.Ι. εάν δεν περάσουν τρία 
έτη από το διορισμό τους στο Τ.Ε.Ι. που υπηρετούν. 

ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ 
Γιΐΐρ5://3ρθΙΐ3.ιτιίηθάυ.9ον.9Γ/ 

1. Αίτηση. 

2. Πτυχία και τίτλοι σπουδών των υποψηφίων. 

3. Διδακτορική διατριβή. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κ.τ.λ.) που να αποδει- 
κνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή δι¬ 
αβατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης της 

Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. 

Προκειμένου για πολίτες κρατών - μελών της Ευρω¬ 
παϊκής Ένωσης, πιστοποιητικό της αρμόδιας αρχής του 
κράτους την ιθαγένεια του οποίου έχει ο υποψήφιος. 

9. Πιστοποιητικό τύπου Α' του αρμοδίου Στρατολογι¬ 
κού Γραφείου από το οποίο να προκύπτει ότι ο ενδιαφε¬ 
ρόμενος δεν έχει στρατολογική ή χρηματική υποχρέωση 
και το οποίο θα αναζητηθεί αυτεπάγγελτα από την Υπη¬ 
ρεσία πριν από την ορκωμοσία, σύμφωνα με την με αριθ. 
ΔΙΑΔΠ/Α/16425/25-6-2007 (ΦΕΚ 1055/τ. Β727-6-2007) 
κοινή υπουργική απόφαση. Με υπεύθυνη δήλωση του 
ν. 1599/1986 οι υποψήφιοι που δεν έχουν εκπληρώσει τις 
στρατιωτικές τους υποχρεώσεις ή δεν έχουν απαλλαγεί 
νόμιμα από αυτές κατά το χρόνο υποβολής της υποψη¬ 
φιότητας τους, δεσμεύονται ότι θα προσκομίσουν τα 
σχετικά δικαιολογητικά πριν την έκδοση της πράξης δι¬ 
ορισμού τους. Το κώλυμα της μη εκπλήρωσηςτων στρα¬ 
τιωτικών υποχρεώσεων δεν ισχύει για πολίτες κράτους 
-μέλους της Ευρωπαϊκής Ένωσης, για τους οποίους δεν 
προβλέπεται όμοιο κώλυμα διορισμού. 

10. Αντίγραφο ποινικού μητρώου δικαστικής χρήσης 
που θα αναζητηθεί αυτεπάγγελτα από την Υπηρεσία 
πριν από την ορκωμοσία, σύμφωνα με την με αριθ. ΔΓ 
ΑΔΠ/Α/22863/16-10-2006 (ΦΕΚ 1551/τ. Β723-10-2006) 
κοινή υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν. 1599/1986, ότι δεν κα¬ 
τέχει άλλη θέση και δεν έχει άλλη απασχόληση στον 
ευρύτερο Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 
12 θα κατατεθούν από τους υποψήφιους οι οποίοι θα 
εκλεγούν σε θέσεις Δ.Ε.Π. κατά την ημέρα της ορκωμο¬ 
σίας τους. 

Όλα τα δικαιολογητικά πρέπει να είναι ευκρινή φωτο¬ 
αντίγραφα των πρωτοτύπων εγγράφων που εκδόθηκαν 
από τις υπηρεσίες και τους φορείς της περίπτωσης α', 
της παρ. 2 του άρθρου 1 του ν. 4250/2014 (ΦΕΚ 74/Α7 
26-3-2014) ή ακριβή αντίγραφα τους. Ομοίως γίνονται 
υποχρεωτικά αποδεκτά ευκρινή φωτοαντίγραφα από: 
α) αντίγραφα ιδιωτικών εγγράφων τα οποία έχουν επικυ¬ 
ρωθεί από δικηγόρο, β) τα πρωτότυπα όσων ιδιωτικών 
εγγράφων φέρουν επίσημη θεώρηση και γ) αντίγραφα 
εγγράφων που έχουν εκδοθεί από αλλοδαπές αρχές 
και έχουν επικυρωθεί από δικηγόρο. Τα ξενόγλωσσα 


δικαιολογητικά πρέπει να συνοδεύονται από νόμιμες 
μεταφράσεις και να έχουν επικυρωθεί πρωτίστως από 
δικηγόρο. Οι τίτλοι σπουδών του εξωτερικού πρέπει να 
συνοδεύονται από πράξη ή βεβαίωση του οικείου οργά¬ 
νου με την οποία αναγνωρίζονται ως ισότιμοι προς τους 
τίτλους που απονέμονται από τα εκπαιδευτικά ιδρύματα 
της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών της επιτροπής επιλογής 
ή εξέλιξης καθώς και των καθηγητών ή ερευνητών της 
αλλοδαπής που υποβοηθούν στην αξιολόγηση των υπο¬ 
ψηφίων, καθ' όλη τη διάρκεια της διαδικασίας επιλογής 
ή εξέλιξης. 

Ειδικότερα, οι πολίτες των κρατών - μελών της Ευ¬ 
ρωπαϊκής Ένωσης οφείλουν να υποβάλουν εκτός των 
ανωτέρω δικαιολογητικών και πτυχίο ή μεταπτυχιακό 
τίτλο σπουδών Ελληνικού Α.Ε.Ι. ή απολυτήριο Ελληνικού 
Λυκείου ή εξαταξίου Γυμνασίου ή πιστοποιητικό ελληνο- 
μάθειαςΔ επιπέδου από το Κέντρο Ελληνικής γλώσσας, 
από το οποίο θα αποδεικνύεται η πλήρης γνώση και άνε¬ 
τη χρήση της Ελληνικής γλώσσας. 

Μέσα σε αποκλειστική προθεσμία τριάντα (30) ημε¬ 
ρών από την επόμενη της ημερομηνίας της τελευταίας 
δημοσίευσης στον ημερήσιο τύπο, υποβάλλονται ηλε¬ 
κτρονικά οι αιτήσεις των υποψηφίων σε θέσεις εκλογής ή 
εξέλιξης (αφού αυτοί έχουν προηγουμένως εγγράφει στο 
ηλεκτρονικό σύστημα ΑΠΕΛΛΑ), μαζί με όλα τα αναγκαία 
για την κρίση δικαιολογητικά. 

Δικαιολογητικά που έχουν ήδη καταχωρίσει οι υποψή¬ 
φιοι κατά την εγγραφή τους στο γενικό μητρώο και δε 
χρήζουν επικαιροποίησης, εξαιρούνται από την εκ νέου 
ηλεκτρονική υποβολή. 

Συμπλήρωση (ηλεκτρονικά) των δικαιολογητικών της 
προκήρυξης μετά την κατάθεση και πρωτοκόλληση των 
αιτήσεων υποψηφιότητας, επιτρέπεται μόνο αν πρόκει¬ 
ται για διασαφηνιστικά στοιχεία που ζητήθηκαν συμπλη¬ 
ρωματικά από τα μέλη της επιτροπής επιλογής ή εξέλιξης 
ή από τους καθηγητές ή ερευνητές της αλλοδαπής που 
υποβοηθούν στην αξιολόγηση των υποψηφίων και αφο¬ 
ρούν σε δικαιολογητικά που κατατέθηκαν εμπρόθεσμα. 

Η προκαλούμενη δαπάνη, το ύψος της οποίας δεν μπο¬ 
ρεί να προσδιορισθεί, θα καλυφθεί από πιστώσεις του 
Υπουργείου Οικονομικών (ειδ. Φορέα 23-200 ΚΑΕ 5113). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Λαμία, 12 Φεβρουάριου 2018 
Ο Πρύτανης 
ΠΕΤΡΟΣ ΛΑΜΨΑΣ 

